HRVATSKI JEZIK – 14.4.2020. – 1 sat

**Riječi, Zlata Kolarić-Kišur**

čitanka str.102.-103.

Najprije ćeš uzeti svoju bilježnicu, prepoloviti je onako kako to mi u školi radimo, na jednoj polovici napisati plavo **č**, a na drugoj crveno **ć**.

Zatim ćeš u svaki od tih stupaca upisati po 5 neobičnih riječi ( riječi koje baš ne koristimo svakodnevno – potraži ih u čitanci u pričama, pjesmama, rječnicima ) , a koje u sebi sadržavaju glas koji je na vrhu tabele. Zatim ih pravilno, jasno i glasno izgovori. Znaš li što znače ? Provjeri.

Zatim pročitaj pjesmu Riječi Zlate Kolarić-Kišur. Je li te ona rastužila ili razveselila ? Izreci na glas i objasni !

Pročitaj pjesmicu još jednom na glas onako kako bi to učinila tvoja učiteljica!

Zatim ćeš usmeno odgovoriti na pitanja uz Razgovor ( dva čovječuljka ). Odgovor na posljednje pitanje napiši u bilježnicu, nakon što si napisao naslov i ime autorice.

Razmisli ( usmeno) o onome o čemu razmišlja i djevojčica uz ?

Zadatak:

1. S obzirom da smo već napisali naslov pjesme i ime i prezime autorice, odredi i zapiši još i temu pjesme, te ispiši iz pjesmice kakve sve mogu biti riječi ( Riječi mogu biti: …………….. )
2. Čitaj uvjerljivo, izražajno pjesmicu!
3. Zapiši i uputi svom prijatelju/prijateljici u klupi ( ako sjediš sam odaberi bilo kojeg prijatelja/prijateljicu u razredu ) tople i nježne riječi. Možeš to napraviti tako da mu uputiš - napišeš nekoliko rečenica, a tople i nježne riječi u tim rečenicama napiši toplim bojama, ili ih zaokruži toplim bojama, ili ih oboji toplim bojama. Bitno je da budu vidljive i označene toplim bojama. Pa zapravo tu smo mi svi, kako bismo razveselili jedni druge! I riječima……